Kinijos didžioji salamandra
Kinijos didžioji salamandra (Andrias davidianus) – slaptažiauninių šeimos varliagyvių rūšis, aptinkama Kinijoje. Tai didžiausi pasaulyje varliagyviai: patelių kūno ilgis varijuoja tarp 47–87 cm, patinų – 76–90 cm, sveria iki 11 kg. Pavieniais atvejais aptinkama beveik 2 metrų ilgio individų, sveriančių beveik 60 kg. Kinijos didžioji salamandra Tarptautinėje raudonojoje knygoje yra priskirta „grėsmingai nykstančių rūšių“ kategorijai.